ایسلام امکداش‌لیق تشکیلاتی (ایت) افغانیستان، پاکیستان و نیجریه-ده کی هوجوم‌لاری قینایان آچیقلاما یایدی.
تشکیلاتین آچیقلاماسیندا نوامبرین 23-ده افغانیستانین خوست ویلایتینده بیر مسجیدده گوناه‌سیز سیویل وطنداش‌لاری هدف گؤتورن بئله دهشت‌لی هوجوم‌لارین قارشی‌سی‌نین آلینماسی‌نین واجیب‌لیگی دیله گتیریلدی.
آچیقلامادا همچنین، پاکیستانین کراچی شهرین‌دکی چین کونسول‌لوغونا ائدیلن هوجوملا اوراکزای شهرینده تؤره‌دیلن هوجوم قیناندی و حادثه‌ده الی اولان‌لارین توتولماسی اوچون سوروشدورما باشلادیلماسینین واجیب‌لیگی بیلدیریلدی.
ایسلام امکداش‌لیق تشکیلاتی طرفین‌دن وئریلن باشقا آچیقلامادا ایسه 22 نوامبردا نیجریه-نین دوغوسونداکی تومورو کندینده یئرلشن قاچقین دوشرگه‌لرین‌دن بیرینه بوکو حرام تشکیلاتی طرفیندن تؤره‌دیلن هوجوما رئاکسیا گؤستریلدی.
آچیقلامادا 6 نفرین حیاتینی ایتیردیگی هوجوم ترور حادثه سی کیمی قیمتلندیریلدی.
